Egyéni felzárkóztató program az iskola alsó tagozatán

Készítette: Hőgyesné Kovács Ildikó

                   Balogh Barnáné

Tartalomjegyzék

1.     Az intézmény rövid bemutatása
1.1   Legfontosabb céljaink
1.2   Az innovációt kidolgozó fejlesztők bemutatása

2.     Témaválasztás indoklása

3.     A felzárkóztatás célja

4.     Az innováció programterve

5.     Melléklet

5.1.  1. óra

5.2   11. óra
5.3   22. óra
5.4   A játékhoz kapcsolódó feladatok közül egy játék bemutatása

6.     Az innováció várható eredményei

7.     Módszertani ajánlás

8.     Felhasznált játékok

9.     A társasjátékok és speciális játékok fejlesztő hatásai

1. Az intézmény rövid bemutatása

Zsadány község Békés megye észak-keleti részén található, a Kis-Sárréten, Debrecentől 75 km-re. Az itt működő Zsadányi ÁMK Általános Iskolájának feladata a tanköteles tanulók általános iskolai képzése, nevelése, oktatása.

Tanulói a községből szerveződnek, a bejárók létszáma minimális. Tanulólétszámunk évek óta csökken, jelenleg 160-170 fő körül mozog. Évfolyamonként egy osztályt indítunk. Napközis csoportok, tanulószobák számát és működtetését az igényeknek és lehetőségeinknek megfelelően biztosítjuk.

Lehetőségeink szerint biztosítjuk az oktatási törvény azon elvárásának megvalósulását, miszerint „a gyermeknek, tanulónak joga, hogy adottságainak, képességeinek, érdeklődésének megfelelő nevelésben és oktatásban részesüljön, képességeihez mérten tovább tanuljon.”
Iskolánk élén igazgató áll, aki egyben az ÁMK vezetője is.

Iskolánk részt vesz a Társadalmi Megújulás Operatív Program Kompetencia alapú oktatás, egyenlő hozzáférés - Innovatív intézményekben TÁMOP 3.1.4-08/2-2008-0069 „Pedagógusok módszertani kultúrájának korszerűsítését és a tanulók kompetenciáinak fejlesztését szolgáló oktatás feltételeinek megteremtése a Zsadányi Általános Művelődési Központ Óvodájában és Általános Iskolájában” programban. A pályázat keretén belül, az Általános Iskola gyakorlati tapasztalatainak, hasznosításával, teljes intézményi szinten megvalósul a kompetencia alapú oktatási programcsomagok implementációja, új tanulásszervezési eljárások bevezetése, ehhez kapcsolódóan a kollégák szakmai felkészítése, és a fejlesztésekhez kapcsolódó eszközök, oktatási segédanyagok beszerzése.

Nevelőtestületünk:

1. Hisz a nevelés lehetőségében, munkája fontosságában, tisztában van felelősségével. Vallja, hogy a tanulókat az iskolának föl kell készíteni az önálló ismeretszerzésre és önművelésre. Ennek feltétele a szilárd alapkészségek kialakítása.

2. Igyekszik korszerűen és helyesen értelmezni az iskola szerepét a gyerek személyiség-fejlődésében. 

3. Tudja, hogy a gyermeki személyiség formálásának az elsődleges színtere a család, amelyet nagymértékben befolyásolnak a társadalomban lejátszódó történések és jelenségek. Jelentőségében ezt követi az iskola, mivel az ott ért hatások mindenképpen módosítják személyiségük fejlődését. Ez a tény kívánja meg a pedagógus tudatos tervszerű tevékenységét, határozza meg felelősségét.

4. Vallja, hogy az iskolai életben képes megtalálni az egyén és közösség érdek-érvé​nyesítés optimális arányát, ahol az egyéniség kibontakozásának nincsenek formális határai, de az együttélés, a közösségi élet alapvető szabályai alkalmanként korlátot szabhatnak féktelen érvényesülésének.

5. Félelemmentes, külsőségeiben és hangulatában is barátságos, demokratikus szellemű iskolát tart kívánatosnak, ahol a gyermek és pedagógus csak a pedagógiai folyamatban elfoglalt szerepében különbözik egymástól, ahol kölcsönös a tisztelet, ahol az együttműködők emberi méltósága még véletlenül sem sérülhet.

6. Hisz a példamutatás erejében. Ezért a tanulókkal szembeni elvárásai soha nem kerülhetnek ellentmondásba saját cselekedeteivel, tevékenységével, megnyilvánulásaival.

7. A tanuló lelkesítését, az elismerést, a dicséretet tekinti elsődleges nevelési eszközének. A fegyelmezést, a büntetést is a pedagógiai folyamat részének tartja, de mindez nem jelentheti a tanuló megbélyegzését, kirekesztését. A pedagógus az esetleges haragot csak színleli, pedagógiai eszközként alkalmazza.

8. Iskolánk fő jellemzőjének a humánus, demokratikus légkört tartja, ahol minden tanuló kifejtheti véleményét, választ kap kérdéseire, segítséget igényelhet és kap.

9. A pedagógiai hatásrendszer érvényesülését csak akkor érzi teljesnek, ha az kiterjed az iskolai élet minden részterületére. Így a tanórákon túli foglalkozásokat szükséges és teljes értékű tanulói tevékenységnek tekinti.

10. Szándéka, hogy képzés minden olyan területen, ahol az igények és lehetőséget együttese megteremthető, biztosítsuk a tehetségek feltárását, fejlesztését (nyelv, művészet, stb.)

11. Az általános társadalmi modernizáció és az életmód átalakulása megkívánja a lépéstartást az informatikai forradalommal. Ennek folyamatosan biztosítani kívánja feltételeit.

12. A tanulók iskolai életének megszervezésében a pedagógiai érdeket, a célszerűséget és a hatékonyságot tekintjük elsődlegesnek. Olyan szervezeti formákat alkalmazunk (pl.: napközi otthon, tanulószoba, szakkörök, stb.), amelyek a legeredményesebben szolgálják, a gyermekek testi-lelki fejlődését.

1.1.  Legfontosabb céljaink:

· A sikeres munkaerő-piacialkalmazkodáshoz szükséges, az egész életen át tartó tanulás megalapozását szolgáló képességek fejlesztése

· Kompetencia alapú oktatás elterjesztése

· A kompetencia alapú oktatás módszertanának és eszközeinek széleskörű elterjesztése

· A pedagógusok módszertani kultúrájának korszerűsítése

· A tanulók képességeinek és kulcskompetenciáinak egyénre szabott fejlesztése és megerősítése

· A rendszerben meglévő szelektív hatások mérséklése, az egyenlő hozzáférés és esélyegyenlőség biztosítása

· Szegregációmentes, együttnevelési környezet kialakítása

· A digitális írástudás elterjesztése, mindennapi gyakorlattá válásának támogatása

· magas szintű óvodai nevelés

· Az SNI gyermekek, tanulók integrált nevelése, a testi- lelki egészség biztosítása

· A környezeti nevelés szerepének növelése

· Az egészségnevelés szerepének növelése

· A művelődési kezdeményezések segítése

· A település hagyományainak megismerése és megismertetése, a hagyományok ápolása

· A Zsadányi közösség értékeinek közvetítése

· a szabadidő kulturális célú eltöltéséhez való feltételrendszer biztosítása

1.2   Az innovációt kidolgozó fejlesztők bemutatása

 Hőgyesné Kovács Ildikó 

A szarvasi Tessedik  Sámuel Főiskola Pedagógiai  Főiskolai Karán végzett Tanítóként, valamint műveltségi területe :  Ember és társadalom .

2005-ben kezdett dolgozni a Zsadány Általános Művelődési Központ Általános Iskolájában. Ének-zenét tanított a felső tagozat 5-8. osztályában, valamint  a délutáni napközis foglalkozásban is részt vett. 2008/2009 tanév második félévétől osztályfőnök az alsó tagozatban. Részt vesz az intézmény IPR programjában. A TÁMOP 3.1.4.-ben „A” lefedettséggel részt vesz a Szövegértés-szövegalkotás kompetencia oktatásában valamint a Farsang témahét kidolgozásában és lebonyolításában.

Balogh Barnáné

Debreceni Tanítóképző Főiskolán végzett tanítóként.

1971-től-kis megszakítással a zsadányi általános iskolában dolgozik alsós pedagógusként.

Részt vesz az intézmény IPR programjában. A TÁMOP 3.1.4.-ben  „B” lefedettséggel részt vesz a Szociális életviteli és környezeti kompetenciák fejlesztésében, valamint a Farsang témahét megvalósításában.
2. Témaválasztás indoklása

Az óvodából iskolába való átmenet nagy változást jelent minden kisgyermek életében. A változás egyik tényezője az új környezet, ami teljesen eltér az óvodaitól, legfeljebb néhány mesejelenet emlékezteti őket az óvodára. A másik a tanító néni, akivel éppen az átmenet megkönnyítése érdekében már többször találkoztak ugyan, de ismeretlen a több éven át megszokott óvónénihez képest. A harmadik, a sokakban meglévő szorongás az ismeretlentől, ami a tanulást jelenti. Az előkészítő időszak hat hete a sok-sok játékos feladattal, éppen ezeket kívánja megszüntetni, átsegíteni őket a nehézségeken, élményekhez juttatni, biztosítva, hogy jól érezzék magukat az iskolába. Ez időszak alatt lehetőség van arra, hogy a gyereket megismerjük. Megfigyeljük a hangok képzését, ejtését, beszédét, beszédértését, szóhasználatát, kifejezőkészségét, írószerek használatát, tájékozódási képességeit. Tapasztaljuk mennyire képes figyelni, milyen az önfegyelme, feladatvállalása. 
A tanulók nagy része időben és megfelelő módon nyújtott nevelői segítséggel, tapintattal sikeresen jut át ezen az időszakon. Mindig akad olyan kisgyerek aki valamilyen okból nehezebben, vagy nem tud megbirkózni a számára új helyzettel. Tapasztaljuk, hogy a tanuló visszahúzódó, hiányzik a gyermeki jókedv. Nagyon halkan, alig hallható és érthető módon, egy-két szóval válaszol a kérdésekre. Órákon figyelmetlen, a kéréseket, utasításokat mintha nem is hallaná. Feladatok végzését, ha el is kezdi, abbahagyja. Segítségadás után általában dolgozik, de munkáját közönyösen, felületesen végzi. Szívesen foglalatoskodik apró tárgyakkal, rakosgatja, játszik vele, ez leköti figyelmét. Ezekre a jelekre mindenképpen felfigyel a tanító, de fokozottan kell odafigyelni, ha korábban semmiféle probléma nem merült fel vele kapcsolatban, az óvoda sem élt jelzéssel az iskola felé. A szülővel való beszélgetés segíthet az ok feltárásában. A módot nekünk kell megtalálni ahhoz, hogy érdeklődését felkeltve figyeljen, dolgozzon, képességeinek megfelelően teljesítsen.
Ha az órákon nyújtott nevelői segítség nem hoz kellő eredményt , / ebben az időszakban nagy létszámú osztály mellett elég kevés idő jut az órákon egy személyre szabott foglalkozásra, ilyenkor minden kis elsősnek szüksége van segítségre, útmutatásra/ hogy lemaradását megelőzzük, megoldás lehet egyéni felzárkóztatást tervezni számára.
3. A felzárkóztatás célja:

A beszélgetések lehetővé teszik a helyes artikuláció gyakoroltatását, szókincse gyarapítását, beszédkészség fejlesztését. Hozzájárulhat a zárkózottsága feloldásához. A játék –ami életkori sajátossága a kisiskolásnak - felkeltheti az érdeklődését, a feladatok játékokkal történő végzése megkönnyíti a tanulást .  A felzárkóztató foglalkozások óráin eleinte olyan játékok kerültek be, amelyek valószínűleg az ő játékai között is megtalálhatók. Ismerős tárgyak megkönnyítik a beszélgetést, oldják a szorongást. Az új játékkal való ismerkedés felkelti érdeklődését, figyel, megtanulja az utasítások végrehajtását, a játékszabályok betartását. Mivel tevékenykedtetésre épül minden óra, az ilyen irányú igényét is kielégíti. A feladatok kapcsolódnak a tananyaghoz /matematika, olvasás/ így az e téren mutatkozó hiányosságai pótolhatók, hibái korrigálhatók. A játékos feladatok végrehajtásával sikerélményhez jut, ami önbizalmat ad. Ha tapasztalja, hogy képes a feladatok megoldására, az órákon is dolgozni fog, természetesen megfelelő és időben nyújtott nevelői segítség mellett. A munkavégzés a figyelmet, fegyelmet erősíti benne. A játék, mint eszköz azért is fontos, mert a felzárkóztató foglalkozás 5 órában történik, ilyenkor már a gyerekek fáradtabbak, ráadásul a kisgyermek gyakran büntetésnek éli meg azt a tényt, hogy neki ott kell maradnia, mikor a többi hazamehet. De ha azt tudatosítjuk benne, hogy játszani fogunk, nem a tanulást hangsúlyozzuk, akkor ezt kellemes dologként éli meg, társainak élményként számolhat be róla.

	Óra
	Kapcsolódó tananyag
	Fejlesztett készségek
	Feladat, tanulói tevékenység
	Eszközök

	1.


	Szógyűjtés

Msh-ók felismerése

Tájékozódás térben

Számlálás 5-ig

Síkidomok felismerése

 
	Megfigyelés

Figyelem

Összehasonlítás

Tájékozódás

Beszédfejlesztés
	Járművek és azok részeinek megnevezése

Hangfelismerés, hangkeresés a gyűjtött szavakban

/pl:r hang: rendszám, motor, kormány…

Játék az autókkal:

-gyorsabb, lassabb

-hosszabb, rövidebb út..

Autók elhelyezése a ház mellé, mögé…

Járművek csoportosítása: /földön,vízen,levegőben mennek/  

Számlálás, összehasonlítás

Számjegyek, < = >jelek használata

Síkidomok rakosgatása forma és szín szerint
	Autók, repülők, hajók, ház

Betűhívóképek < = > jelek

Colorama oktatójáték

	2.


	Szógyűjtés.

Mgh-ók felismerése

Téri tájékozódás

Halmazok elemeinek számlálása

Kisebb-nagyobb jelek használata
	Szókincsfejlesztés

Képzelet

Azonosság, különbözőség felismerése

Koncentráció fejlesztése 
	Ismerkedés az állatokkal

/neve, jellemzői, tápláléka, 

Mit csinálhat a cirkuszban?/

Állatok elhelyezése a porondon /bal, jobb, elöl,hátul…/

Mgh-ók keresése szavakban

Pl: e hang: elefánt, medve..

Állatok csoportosítása:

háziállat, vadonélő állat/

Számlálás összehasonlítás

Játék:

9 kiskép /ami részletekben eltér/ helyének megkeresése négyzet alakú táblán 


	A cirkusz állatai fából

porond, nézőtér

betűhívóképek

< = > jelek

Differix fejlesztő játéknak egy táblája

/Elefánt a porondon/




	Óraszám
	Kapcsolódó tananyag
	Fejlesztett készségek
	Feladat,tanulói tevékenység
	Eszközök

	3.
	Mgh-ók, msh-ók felismerése szavakban

Halmazok számlálása, összehasonlítás ötös számkörben

Kör, négyszög, háromszög megkülönböztetése
	Megfigyelés

Összehasonlítás

Figyelem

Gondolkodás

Kézügyesség

Téri tájékozódás
	Szógyűjtés az előkészített játékokról

Mássalhangzók keresése szavakban

pl: „s” hang: sátor, puska, táska…

Magánhangzók felismerése szavakban. 

Pl: „i” hang: dísz, nyíl, íj

Indiánok elhelyezése sátor mögött, mellett…

Indiánok, katonák számlálása, összehasonlítása, kifejezés számképpel, számjeggyel.

Adott számosságú halmaz megjelenítése kirakással.

Ismerkedés a dobókockával / színdobókocka, formadobókocka/ ezek használata a játékban.

∆⁯o felismerése, azonosítása a táblán.


	Műanyag indiánok, katonák, sátor, őrtorony,

 Betűhívóképek számjegyek

Korongok

Colorama oktatójáték

2. játék



	4.
	Szavak szótagokra bontása

Tanult számok  felismerése,összehasonlí-tása párosítással

Relációk

Síkidomok felismerése


	 Helyesejtés

Szókincsbővítés

Figyelem

Összehasonlítás

Körvonal, forma felismerése
	Játék a katonákkal: sorbarendezés, elhelyezés,

rakosgatás

Szógyűjtés: vár, lovas, vágtat…

Szavak szótagokra bontása, szótagok számának jelölése hurkapálca tördeléssel

Pl:nyereg________ nye-reg ___  ___

Összehasonlítás párosítással /lovak-katonák,

Relációs jelek használata

Halmazok elemeinek számlálása Pl: várban lévő katonák

Játék a síkidomokkal /forma,-színdobókocka együttes használata
	katonák, lovak,vár

hurkapálca,

· = < jelek

· számjegyek  

Colorama oktatójáték

3.játék



	5.
	Hang, betű felismerése

Összeadás gyakorlása    5-ös számkörben 
	Helyes hangképzés

Türelem

Szabálykövetés
	Ismerkedés a Tarka kocka című társasjátékkal

/színek, formák, kellékei /

Hangfelismerés /a i í / a színek, formák nevé-
	Tarka kocka társasjáték



	Óraszám
	Kapcsolódó tananyag
	Fejlesztett készségek
	Feladat, tanulói tevékenység
	Eszközök

	
	
	Finommozgás fejlesztése
	ben

„a”hang:alma, gomba, napernyő…

„i” hang: pingvin, krokodil, virág..

Szókártyákon az „i” betű felismerése

/formák nevei: gomba, nap, virág/

A játék kipróbálása

Összeadás 5-ös számkörben, kirakással, a játék képeivel

Lejegyzés számfeladattal 


	Szókártyák

Képek.gomba, nap, virág…

/A játék képei felnagyítva, kivágva/

	6.
	Betűfelismerés

Betűösszevonás

Összeadás gyakorlása    5-ös számkörben
	Helyes hangképzés

Türelem

Szabálykövetés

Finommozgás fejlesztése
	Ismerkedés a a játék kártyáival ,gyümölcsök megnevezése

Szógyűjtés: további gyümölcsnevek

„m” hang felismerése gyümölcsök nevében:mandula, mogyoró alma…

„m” betű karikázása gyümölcsök nevében

Betűösszevonás :a+m, i+m, m+a, m+i,

Hang+m, m+hang összevonása

Kártyakép egyeztetése számjeggyel

Kártyákról  összeadás lejegyzése /egyesítéssel, hozzátevéssel/

Számfeladathoz kártyák hozzárendelése

Pl:2+3-hoz két banánt meg három banánt ábrázoló kártyák

A játék kipróbálása


	Halli Galli című játék

/Egy fergeteges gyümölcs parti/

Szókártyák

Betűhívóképek

Számjegyek

Füzet



	7.
	Tanult betűk felismerése

Kivonás 5-ös számkörben
	Szókincsgyarapítás

Beszédfejlesztés

Reflex

Figyelem

Számolási készség

Szabálykövetés
	Beszélgetés a bohócról. Irányító kérdések: Milyen az arca? Hol láthatjuk?

Hangfelismerés.Hol hallod? 

o-ó:orr,bohóc, komoly

Betűdifferenciálás:o-ó

orr, kóc, zakó 
	Halli Galli című játék

/Egy fergeteges bohóc parti/

Betűkártyák



	Óraszám
	Kapcsolódó tananyag
	Fejlesztett készségek
	Feladat, tanulói tevékenység
	Eszközök

	
	
	
	Betűfelismerés.: az eddig tanult betűk

 Helyes kiejtés gyakorlása

A játék menetének ismertetése,kipróbálása

 Kártyák segítségével a kivonás gyakorlása /elvétellel/

Lejegyzés számfeladatokkal
	Füzet

	8.
	Betűfelismerés

Bontás gyakorlása 5-ös számkörben
	Figyelem

Azonosság, különböző-

ség felismerése 

Finommozgás

Sorba rendezés

Kreativitás
	Az építő elemeinek megfigyeltetése/szín, forma, megnevezése, tulajdonságok gyűjtése pl:szürke, kerek, lyukas…

Hangfelismerés: a hang /alacsony, kocka…

m hang /magas, gömb…

e hang /szürke, fehér…

Betűfelismerés:a i í m e o ó –szókártyákon

Elemek felismerése tapintás útján

Soralkotás az elemekkel forma szerint pl:koc-

ka, kocka, karika, kocka…

Toronyépítés, elemek számlálása

Építés 5darab, kétfajta elem felhasználásával

 pl::3 kocka+2 karika

Bontások lejegyzése számfeladattal 
	Toronyépítő

/karika, kocka, gömb, 

félgömb/

szókártyák

kendő

füzet

	9.
	Betűfelismerés

Betűösszevonás

Műveletek gyakorlása 5-ös számkörben
	Szókincsfejlesztés

Beszédbátorság

Kreativitás

Kézügyesség
	Kötetlen beszélgetés az építőjátékról

/Ismeri-e? Van-e otthon? Mikor, kitől kapta?/

Szókártyákon a tanult betűk felismerése pl: elem, ember, ajtó, …

Betűösszevonás:tanult mgh-ók+m, m+mgh-ók

Kiegészítés értelmes szóvá:me(se) mi(kor) ,mó(kus)

Építés saját elképzelés szerint

Összeadás, kivonás, pótlás a Lego elemeinek felhasználásával,kirakással

Lejegyzés számfeladattal
	Lego építő

Szókártyák

Betűkártyák

füzet


	Óraszám
	Kapcsolódó tananyag
	Fejlesztett  készségek
	Feladat, tanulói tevékenység
	Eszközök

	10.
	Műveletek gyakorlása

5-ös számkörben

Sorszám, darabszám
	Formaészlelés

Kézügyesség

Figyelem

Türelem

Sorba rendezés

Szabályfelismerés

Véleményalkotás
	Beszélgetés a gyöngyökről /színek, formák, a gyöngyök tulajdonságai, 

Mit lehet belőle készíteni? Hogyan?/

Gyöngyfűzés egyéni elképzelés szerint

Soralkotás gyöngyökből –a szabály felismerése, folytatása pl:lepke, lepke, gömb,lepke…

Darabszám, sorszám gyakorlása a gyöngyök kirakásával

Műveletek megjelenítése gyöngyökkel

Lejegyzés számfeladattal


	Óriás gyöngykészlet

füzet

	11.
	Betűfelismerés

Szóolvasás

A 6 bontott alakjai
	Formaészlelés

Kézügyesség

Emlékezet

Figyelem

Összehasonlítás
	A gyöngyformák megnevezése /csiga, hal, masni kagyló…/

Hangfelismerés a különböző alakú gyöngyök nevében pl „l” hang :lepke, csillag…

Mondatalkotás a formákról

Betűkirakás szabadon választott gyönggyel

-l, u, ú, t betűk

Összehasonlítás a betűkártyán lévő betűvel

Szavak olvasása - a tanult betűkből képezhetők

Felfűzött gyöngyökről a 6 bontásának leolvasása

Lejegyzés számjegyekkel
	Óriás gyöngykészlet

Betűkártyák

Szókártyák

füzet

	12.
	Betűösszevonás

Szóolvasás

A 6 kéttagú összegalakjai

Kivonások és pótlások 

6-os számkörben


	Szókincsfejlesztés

Verbális kifejezés

Olvasási készség

Kreativitás


	Ismerkedés a kirakó játékkal /színek, formák, használata/

a-á differenciálása a minták képeinek felhasználásával-vár, hal, ház, hajó…

Szótagok olvasása, kiegészítés értelmes szóvá

Pl:lá-(bas), ma-(lom), tá-(nyér)

Mondatalkotás a szavakkal 
	Mosaic Puzzle

kirakó játék

	Óraszám
	Kapcsolódó tananyag
	Fejlesztett készségek
	Feladat, tanulói tevékenység
	Eszközök

	
	
	
	Építés saját elképzelés szerint –indoklás 

Összeadások, kivonások, pótlások kirakása a játék elemeivel

Lejegyzés számfeladattal


	füzet

	13.
	Soralkotás

Számfogalom erősítése 6-os számkörben
	Összefüggések felismerése

Figyelem

Finommotorika

Önállóság

Bizalomerősítés


	Megkezdett sorozat folytatása a szabályszerűség felismerése után az építő elemeiből /kék négyzet, piros négyzet, piros háromszög, kék négyzet…/

Halmaz elemeinek megszámlálása, egyeztetés számjeggyel, összehasonlítás, < = > jelek használata

A játék elemeiből készített kirakásokról összeadás, bontás lejegyzése

Számfeladatok kirakása elemekből

Egyszerű szabályjáték: a Mosaic Puzzle elemeiből képezve.                                          A szabály megfogalmazása szóban .

■■■■

■■

■

 

■■■

■■■■■

■■■

 

■■■■

 


	Mosaic Puzzle

nagyalakú számjegyek

pálcikák

füzet

	14.
	Betűfelismerés

Szóolvasás

7 kéttagú összegalakjai
	Formafelismerés

Figyelem

Türelem

Finommotorika

Vizuális emlékezet

Szóbeli kifejezés 
	Ismerkedés a játékkal.

Beszélgetés: Miből készült? Milyen ábrákat látsz a lapon?Mire való a cipőfűző?...

Körvonal-jelentésének magyarázata

Mondatalkotás a képekről. /fa, bögre, óra, madár…
	Árnyak és körvonalak című oktatójáték

/körvonalas alakzat/ 

	Óraszám
	Kapcsolódó tananyag
	Fejlesztett készségek
	Feladat, tanulói tevékenység
	Eszközök

	
	
	
	Az oktatójáték használatának bemutatása.     A játék kipróbálása.

Szótagkirakás: ra, re, ma,…

Szótagkiegészítés:( ó)-ra, (bög)-re, ma-(dár)

/segítenek a képek/

Szóolvasás: egyeztetés képpel: torta, autó, óra…

Összeadás kirakása az építő elemeiből.

Lejegyzés számfeladattal.
	Betűkártyák

Feladatlap

Mosaic Puzzle kirakó

füzet

	15.
	Betűfelismerés

Szóolvasás

7 bontása
	Megfigyelés

Figyelem

Türelem

Vizuális emlékezet

Formafelismerés


	Árnykép előállítása írásvetítő segítségével.

Tapasztalat megfogalmazása szóban.

Az oktatójáték lapjain lévő képek megnevezése.

A játék menete ugyanaz, mint a körvonalas ábránál.

Kísérlet a feladat végrehajtására.

Önellenőrzés.

Szótagkirakás vi-, -tő, _vé, _ra

Szótagkiegészítés.pl.vi-rág, te-tő, ká-vé, ó-ra

Szavak olvasása /az eddig tanult betűkkel/

7 bontása kétféle színű építőelemmel.

A bontások lejegyzése számfeladattal.


	Árnyak és körvonalak oktatójáték

/árnyképes tábla/

Írásvetítő

Betűkártyák

Szókártyák

Mosaic Puzzle című kirakó

füzet

	16.

Óraszám
	Mondatalkotás

Szó és mondat olvasása

Összeadás, kivonás, pótlás 8-as számkörben

Kapcsolódó tananyag
	Képzelet

Emlékezet

Olvasási készség

Beszédkészség

Fejlesztett készségek
	A nyomda kipróbálása.

Alakok felismerése, megnevezése.

Mondatalkotás a mesealakokból kialakított képről.

Szótag-nyomdakép egyeztetése.

Tör-(pe), tü-(csök), le-(ány) var-(jú)

Feladat, tanulói tevékenység
	Mesék című nyomda

Feladatlap

Eszközök

	
	
	
	Szavak olvasása: őr, vár, alma,…

Mondatok olvasása: Őr áll a vár e-lőtt.Al-mát vitt a né-ni…

A nyomdával kép készítése összeadáshoz.

Nyomdával készített képről kivonás lejegyzése..


	Szókártyák

Feladatlapon mondatok.

füzet

	17.
	Szóolvasás

9 bontása
	Formafelismerés

Rész-egész felismerése

Emlékezet

Szókincsbővítés

Olvasási készség
	A nyomda kipróbálása.

Virágok, növények megnevezése.

Beszélgetés: Hol láthatsz ilyen növényeket? Milyenek? Melyiket lehet megenni?..

Szótagkiegészítés hanggal-egyeztetés képpel

Pl:tö(k), me(ggy), ná(d)..

Szavak olvasása a tanult betűkkel.

9 bontása

9 egyforma virágminta színezéssel két tagra bontva

Bontások leolvasása, lejegyzése számfeladattal.
	Gyermeknyomda

Növények, virágok

Betűkártyák

Szókártyák

Feladatlap

füzet



	18.
	Szavak, mondatok olvasása

Műveletek gyakorlása

9-es számkörben
	Azonosság, különbözőség felismerése

Pontos megfigyelés

Türelem

Rész-egész felismerése
	Szógyűjtés a képről.

Mondatalkotás: Hol történhet? Mit csinál a malac?...

A 9 kiskép elhelyezése a táblán.

Szavak, mondatok olvasása feladatlapról pl:

li-la, ze-ne, bot, bá-tor, bar-na, me-ne-tel, 

A ma-lac tán-col. Bot van ná-la. 

Összeadás, kivonás a 9 kiskép felhasználásával, rakosgatásával.

Lejegyzés számfeladattal.
	Differix játék

/malackás tábla/

Feladatlap

Képek

füzet

	Óraszám
	Kapcsolódó tananyag
	Fejlesztett készségek
	Feladat, tanulói tevékenység
	Eszközök

	19.
	Szóolvasás

Mondatok olvasása

Számfogalom erősítése

10-es számkörben
	Megfigyelés

Összehasonlítás

Kreativitás

Kézügyesség

Összpontosítás


	Ismerkedés a dominóval: Milyen az alakja? Mi van rajta? Mit lehet belőle építeni? Hogyan kell vele játszani?

Építés saját elképzelés szerint.

A dominó játékszabályának ismertetése, bemutatása.

Kipróbálás.

Szóolvasás-dominókat mintázó lapok hátoldalára írva a szavak-/ze-ne, li-la, te.a, zár-va, mé-zes, az,…/

Számlálás: hány pontot ér a szó?

A szavakból összeállított mondatok olvasása.

Pl:A te.a mé- zes.

Dominók csoportosítása:páros, páratlan számú pötty.

A dominókról összeadás, bontás lejegyzése.
	Dominó készlet

Nagyalakú, papírból készült dominók

füzet

	20.
	Olvasás gyakorlása

10 bontása
	Figyelem

Kreativitás

Kézügyesség

Képzelet


	Ismerkedés az építőjátékkal /szín, forma, elemei/

Hogyan lehet belőle építeni valamit?

Építés saját elképzelés szerint.

Beszélgetés: Mit épített? Hány elemet használt fel? ..

Valóság és az épített tárgy összehasonlítása.

Szavak olvasása:ál.lat, em-ber, ci-ca, li.ba, táb-la, ba-ba, bor-só

Melyiket tudná megépíteni?

Próbálkozás a választása kivitelezésével.

Golyók, pálcikák felhasználásával 10 bontása.

A bontások lejegyzése.


	Babilon építőjáték

Szókártyák

füzet

	Óraszám
	Kapcsolódó tananyag
	Fejlesztett készségek
	Feladat, tanulói tevékenység
	Eszközök

	21.
	Olvasás gyakorlása

Összeadás gyakorlása

10-es számkörben
	Vizuális készség

Memória

Reflex

Szókincsbővítés


	Ismerkedés a játékkal.

A kis négyzet alakú lapokon lévő képek felismerése, megnevezése.

Mondatalkotás

Szavak olvasása, egyeztetése a kis lapok képeivel :sá-tor, bá-bu, zok-ni, tor.ta, kör.te…

Mondatok olvasása :Igaz vagy hamis?-döntés a lapok képei alapján.

Pl:A zok-ni-ból ket-tő van. 

A sá-tor a tó mel-lett áll.

A tor-ta ke-rek.

A játék kipróbálása.

Összeadás, kivonás a kis négyzetek felhasználásával, rakosgatásával.

Lejegyzés számfeladattal. 
	Ravasz róka című játék

Szókártyák

Mondatok feladatlapon

füzet

	22.
	Olvasás gyakorlása

Műveletek gyakorlása

10-es számkörben
	Megfigyelés

Emlékezet

Reflex

Vizuális készség


	Szóolvasás, egyeztetés a kis lapokon lévő képpel: tej, hal, sajt, bi.cik-li, trom-bi-ta…

Mondatok olvasása, megértés igazolása cselekvéssel, a képek elhelyezésével.

Pl:A te-jet a sajt mel-lé tet-tem.

A hal a bi-cik-li bal ol-da-lán van…

Játszás a játékkal.

Összeadás, kivonás, pótlás gyakorlása a kis képekkel.

Lejegyzés számfeladattal.
	Ravasz róka című játék

Szókártyák

Mondatok feladatlapon

füzet




5. Melléklet
5.1  1. óra

Tananyag:Szógyűjtés. Msh- ók felismerése. Számlálás 5-ig,

Fejlesztett képességek: Beszédfejlesztés, megfigyelés, figyelem, összehasonlítás.tájékozódás

Eszközök: autók, repülők, hajók, ház, számjegyek, < = >jelek

1. Előkészítés: Beszédkészség fejlesztése  

· Milyen játékokat raktam a padra? Mi lehet a közös nevük? Melyik tetszik neked?Melyikkel utaztál már? Szeretnél repülővel utazni? Mit gondolsz, mit látnál a repülőből? Hány kereke van  az autónak, repülőnek,hajónak? Melyik az a rész, ami csak a repülőnek van?

    Részek megnevezése 

 -Tudod-e milyen részei vannak az autónak?/tanulói felsorolás/ Mutasd meg rajta!

  /kerék, kormány, ablak, motor, rendszám, ajtó, ülés/ -ha szükséges nevelői kiegészítés

2. Hangfelismerés

 -Vedd a kezedbe a repülőt! Utánozd a hangját! Hosszan,- röviden-, közeledik feléd,- majd   távolodik.

- Mutatom az autó részét,mondd a nevét! Hallod benne a „r” hangot? Hol? /elején, végén belsejében/

   rendszám, motor, kormány, kerék

- A maci nem szereti ha megzavarják a nyugalmát. Utánozd a mérges mackó hangját!

- Keressük a „m” hangot az autó részeinek a nevében! Ha hallod a szóban koppants! 

  motor, fék, rendszám, gumi, lámpa, ablak

Visszhangjáték

· Szavakat mondok, csak azt ismételd meg, amiben hallod a „sz” hangot!

                    ülés, rendszám, szerelő, duda  

3. Játék  

     - Próbáljuk ki az autókat!

     - Melyik gyorsabb? /két-két autóval/

     - Melyik gurul legmesszebb?-Tippelés-Sorba mindegyik autót indítja a megadott helyről.

       A sorrend megállapítása . Az eredmény  összehasonlítása a tippel.

.

4 .Tájékozódás térben:  autók elhelyezése

              - Legyen a mentő a ház előtt!

              - A ház bal oldalán álljon egy kocsi!

              - A ház mögé tegyél két autót!

              - A helikopter  szálljon a ház fölé

5 .Adott halmaz elemeinek adott szempont szerinti válogatása

              - Hogy tudnád csoportosítani ezeket a közlekedési eszközöket? /földi, vízi, légi/

               A csoportok kialakítása rakosgatással.

             - Számold meg, miből hány van?

             - Rakd oda a megfelelő számjegyet!

             - Tedd ki a kisebb- nagyobb jelet közéjük pálcikával!

             - Olvasd le a kirakást! 

6. Relációs jelek alkalmazása

             -Tedd ki a járművek közé a megfelelő jeleket!

              2 autó      3 autó               2 repülő      2 hajó                      3 repülő    4 autó

             -Rakj autókat úgy, hogy a jelek igazat mutassanak!

               1 autó <                           2 repülő>                                   2 autó=

7. A Colorama oktatójáték bemutatása:/ tábla, idomok.4 színben, 5 formában/

   Kör, háromszög, négyzet megkülönböztetése

         -  Keresd ki a háromszögeket! Tedd külön csoportba a négyzeteket! A harmadik csoportba  körök     

           kerüljenek!

         - Keresd meg a helyüket a táblán!  /szín és forma felismerés/

  Tájékozódás a táblán

         - Milyen színű, alakú elem van a zöld négyzet felett? Alatta?

         - Vedd ki a sárga háromszög mellett lévő idomokat! Milyenek?

8. A foglalkozáson végzett tanulói munka értékelése

    Jutalom:elviheti magával egy napra a kiválasztott autót..

5.2 11. óra

Tananyag: Betűfelismerés, szóolvasás


A 6 bontott alakjai

Fejlesztett képességek: Formaészlelés, emlékezet, figyelem, összehasonlítás, kézügyesség

Eszközök: Óriás gyöngykészlet, betűkártyák, szókártyák, füzet

1. Hangulati előkészítés:

                                            Mondóka: Csipp, csiripp csöpp veréb.


csipkedi a meggyet.

Csipp, csiripp csöpp veréb

Csípj nekem is egyet!

A mondókára két ujjal apró gyöngyöket csipegetünk egy tálba

.- Ismételjük meg!

- Hasonlítsuk össze a két tálba lévő gyöngyök mennyiségét! Melyik több?


Ellenőrzés számlálással

.2. Formafelismerés

- Milyen alakú gyöngyöt mutatok? /lepke, hal, csiga/

- Keress a gyöngyök között rózsát, kagylót, masnit! Alkoss ezekkel, a szavakkal mondatot!

3. Hangfelismerés

„l” hang felismerése

- Mutasd fel azt a gyöngyformát, aminek a nevében hallod a „l” hangot! - hal, rózsa, lepke, gömb, kagyló- Hol hallod? /elején, végén, belsejében/

 4. Betűismeret

- Rakj ki a padra gyöngyökből nyomtatott „l, u, t” betűt!

Összehasonlítás a betűkártyákkal.

Hasonlóság, különbözőség megfigyeltetése.

[image: image2.jpg]



5. Szóolvasás szókártyákról

ím  ól  el  út  ott     ma  mi  le  ló  
tó  te    ma-mi  I-mi  Mi-mi

Minden jól elolvasott szó egy gyöngyöt ér.

- Hány gyöngyöt gyűjtöttél?

6. Gyöngyfűzés

- Készítsünk nyakláncot!

- Fűzz fel 5egyforma gyöngyformát, utána egy darab más alakút!

- Másik szálra 4egyforma gyöngyöt, majd még 2darab más formájút!

-A harmadik szálon 3 egyforma gyöngyöt 3 más alakú kövessen!

- Számold meg, hány gyöngy van egy szálon?

A 6-ot felbontottuk két tagra.

Jegyezd le számfeladattal a bontást!


6=5+1
6=1+5


6=4+2
6=2+4


6=3+3
6=3+3

7. Értékelés

 
A tanuló foglalkozáson végzett munkája

5.3  22. óra 

Tananyag: Olvasás gyakorlása


Műveletek tízes számkörben

Fejlesztett képességek: Megfigyelés, emlékezet, reflex, 

Eszköz: Ravasz róka című játék, szókártyák, feladatlap, füzet

1. Előkészítés


- A szavak első hangjának megfelelő betűt tedd a betűsínbe!


- rét, óvatos, kavics, alagút


r
ó
k
a


- Olvasd össze a betűket!


- Milyen a róka? Hol él? Mit eszik? Melyik mesében találkozhattál vele?


- Hallgassuk meg egy rókáról szóló dalt! /Gryllus Vilmos: Vadász című műve/.


- Mit csinál a róka a dalban? Utánozd!

2. Szóolvasás


- A ravasz róka című játékkal már találkoztál, olvasd el a szókártyákat, keresd meg hozzá a kisképeket!

tej, álarc, hal, sajt,bicikli,trombita, betűk


A képeket helyezd el a táblán!

3. Mondatok olvasása /feladatlap/


A tejet a sajt mellé tettem. 


A hal a bicikli bal oldalán van.


- Rendezd el a kisképeket a mondat tartalmának megfelelően!

[image: image3.jpg]



4 Játsszunk a játékkal!


/Tíz kis kártyát kap a tanító és tízet a tanuló./ 


- Ki rakja le hamarabb a helyére a kis kártyákat?

5. Műveletek gyakorlása a kis képekkel.


Szöveges feladat


a) Az asztalra raktam öt kis kártyát. Tegyél te is hozzá hármat! Több lett vagy kevesebb? Hány kártya van az asztalon?

· - Hogy számítanád ki?

· A művelet meghatározása.

· A megoldási terv felírása nyitott mondattal.

· 5+3=8

· A kérdés megválaszolása.

· b) A nyolc kártyából hatot tegyél be a dobozba! 

· - Mit kérdezhetnél? Milyen művelettel számítanád ki? 

· Írd le számfeladattal!

· 8-6=2

· A kérdés megválaszolása szóban.

· c) számfeladatok megoldása önállóan / ha szüksége használd a kis kártyákat/

· 7+2=
9-3=

· 5+4=
8-5=

· 3+4=
7-6=

· Ellenőrzés a tanulóval együtt.

6. A foglalkozásokon végzett munka értékelése

5.4  A játékokhoz kapcsolódó feladatok közül egy  bemutatása:
2.óra

Téri tájékozódás

- Milyen állatok vannak a baloldalon?

- Rakd a jobb oldalra a medvéket!

- A zsiráf a porond elé álljon!

Számlálás

- Hány állat látható a porondon belül?

- Hány ló van? Hány kutya? Melyik több, mennyivel?


3.óra

Számlálás

- Hány indiánt látsz? Hány katonát? 

- Keresd ki a megfelelő számjegyet!

 Tedd a számok közé a kisebb- nagyobb jelet!

4.óra

Colorama oktatójáték

Síkidomok felismerése

- Mutasd meg a négyzetet!

- Keresd meg a sárga kört!

- Keresd meg a piros négyzet helyét a táblán!

- Melyik síkidom a szomszédja?

- Tedd a helyére!

5.óra

Tarka kocka társasjáték
Beszédfejlesztés

- Nevezd meg a táblán szereplő tárgyakat, állatokat!

- Hol élnek ezek az állatok?

- Nálunk hol láthatod?

- A napernyőről, labdáról melyik évszak jut eszedbe? 

6.óra

Halli Galli című játék /Egy fergeteges gyümölcs parti/

A kártyákról összeadás lejegyzése.

- Hány banán van egy káttyán?

- Hozzáteszek még egy kártyát, több lett vagy kevesebb?

- Rakj ki összeadást róla! 

7. óra

Halli-Galli című játék /Egy fergeteges bohóc parti/

A kirakott kártyákról összevonás és kivonás lejegyzése

3+1=4

 4-1=3

2+1=3

 3-1=2

2+2=4

 4-2=2

8. óra

[image: image13.jpg]BEaiianlog





Toronyépítő

Soralkotás az elemekkel

Szabály felismerése, megfogalmazás szóban, a sor folytatása az építő elemeivel

9.óra

Lego építő

Beszédfejlesztés

- Ismered- e az építőjátékot?

- Van-e otthon? 

- Mikor, kitől kaptad?

Építés saját elképzelés szerint.

10. óra

Óriás gyöngykészlet

Soralkotás

A készlet formáiból készített sor folytatása a szabály megfogalmazása után.

Darabszám, sorszám

-Hány darab formát raktam ki?

-Hanyadik a sorban a zöld színű?

-A harmadikat cseréld ki zöldre!

12. óra

Mosaic Puzzle kirakójáték

Összeadás lejegyzése a játék elemeiről

-Hány narancssárga négyzet van az első sorban?

-Hány feketét tettem mellé?

-Írj róla összeadást a füzetbe! Számold ki!

14. óra

Árnyak és körvonalak című oktatójáték

A játék menetének ismertetése:A játék első bal oldali ábrájával kezdjük. Meg  kell keresni az ehhez tartozó körvonal rajzot a jobb oldalon, majd hátul vissza kell menni a bal oldalra a következő ábrához. Miután végigvezettük a madzagot az ábrán, jöhet az ellenőrzés.Fordítsuk meg a táblát, nézzük meg illeszkedik-e a madzag a megrajzolt vonalra.


16. óra

Mesék című nyomda
Mondatalkotások

A nyomda mesealakjaiból kialakított képről kérdések segít-ségével mondatalkotás.

-Hol ül a varjú?

-Mi van a csőrében?

-Mit szeretne a róka?

-Sikerül a rókának megszrezni a sajtot?

17. óra

[image: image19.jpg]



Gyermeknyomda

A növények csoportosítása: virágok-ehető növények

Felismerés után nyomdázás a megfelelő halmazba

18. óra

Differix játék /malackás tábla/

Azonosság, különbözőség felismerése

-Hány kis kép van?

-Mindegyik kép valami apró részletében különbözik egymástól, ezért fontos, hogy alaposan nézd meg!

-Keresd meg a kis képek helyét a táblán!

A képekről műveleteket is írunk.

19. óra

Dominó

A játékszabály ismertetése után dominózunk.

A dominóról összeadás, bontás lejegyzése.

-Hány pötty van a dominó bal oldalán?

-A jobb oldalon?

-Összesen hány pötty van rajta? Írj róla összeadást!

-Hogy bontották fel a 7 pöttyöt?

-Fejezd ki művelettel!

20. óra

Babilon építőjáték

Építés: ember

-Hány golyót használtál hozzá?

-Hány pálcika kellett?

-Miből kellett több? Mennyivel?

21. óra

Ravasz róka című játék

Mondatok olvasása feladatlapról.

A zokniból kettő van.

A torta kerek.

A sátor a tó mellett áll.

-Igaz vagy hamis? Döntsd el a kis képek megfigyelése után!

Írj a mondat után ha igaz
6. Az innováció várható eredményei:
Az iskolába kerülve egyre több kis tanuló szembesül valamilyen problémával. Legyen az tanulással, beilleszkedéssel, vagy figyelemmel kapcsolatos probléma. Ezen problémák enyhítése, érdekében, szükséges az egyéni foglalkozás a tanulók érdekében. A koncentráció,  a figyelem fejlesztése elengedhetetlen hiszen ha nem érik sikerélmények a gyereket, elmegy a kedvük a tanulástól,és elkezdenek rosszalkodni. Így hívják fel a figyelmet magukra. A sorozatos kudarc, ami óráról órára éri őket, újabb problémát fog eredményezni. Ezért nagyos fontos, hogy a gyerekek egyéni foglalkozás keretében kapjanak lehetőséget. Az elfogadó, szeretetteljes légkörben lassan levetkőzik a szorongásokat, bátrabbak, határozottabbak lesznek, majd az ismétlődő sikerélmények megerősítik annyira az önbizalmat, hogy a problémák lassan megszűnnek.
A játékos feladatokkal végzett fejlesztés megnövelte a tanulók biztonságát, eredményességét. Motiválhatóbbá váltak, több ideig tudtak egy adott feladatra koncentrálni, ami a teljesítményüket  is pozitívan befolyásolta. A foglalkozás eredményeként  sokat javult a tanulók beszéde, figyelmük tartósabb lett, a tanórákon együtt tudtak haladni társaikkal. Nevelői  segítségre ugyan szükségük van még, de ami fontos, akarnak  dolgozni, tanulni.
7. Módszertani ajánlás:
A programok október első hetétől kezdődően a téli szünetig hetente két foglalkozás keretében lettek megvalósítva. A képességfejlesztő foglalkozások tartalmilag egymásra épülnek. Nagy hangsúlyt helyeztünk a figyelem fejlesztésére, hiszen minden pedagógus küzd azért, hogy a gyermek figyelmét felkeltse, ébren tartsa. Akármilyen okos, értelmes lehet egy gyermek, akkor ha nem fi-gyel amikor a lényeges információ elhangzik, nem tud megbirkózni a feladattal. Az iskolában az órákon 45 percig figyelni, egy helyben ülve nem minden kisgyereknek könnyű feladat. Ezért a figyelemfejlesztés nagyon fontos területe a képességfejlesztésnek.  Célunk a tanulási sikertelenség elkerülése. A program azon tanulók fejlesztését is szolgálja, akik az átlaghoz képest egyes területeken lemaradást mutatnak. Feladatunk a „ lemaradt területek” fejlesztése annak érdekében, hogy Ők is elérjék  az átlag szintet.
8. Felhasznált játékok:
autók, repülők, hajók

műanyag  indiánok, katonák

fából készült állatok

Colorama oktatójáték

Differix fejlesztő játék

Tarka kocka társasjáték

Halli Galli című játék

építőjátékok –toronyépítő, Lego

Óriás gyöngykészlet

Mosaic Puzzle kirakó

Árnyak és körvonalak oktatójáték

Mesék című nyomda

Gyermeknyomda-növények és virágok

Dominó

Babilon építőjáték

Ravasz  róka című játék

9.  A társasjátékok és specális játékok fejlesztő hatásai :
· A gyermek koncentrációjának  és a figyelmének  fejlesztése 

· Észlelés, érzékelés fejlesztése

· Differenciálás fejlesztésére, valamint a sorrendiség gyakorlására

· Matematika kompetencia, anyanyelvi, kommunikációs, szociális kompetenciák fejlesztésére

· Szociális készségek fejlesztésére: együttműködés, empátia, tolerancia, kitartás, türelem fejlesztésére.

· Memória, rendszerező , megfigyelő képességek fejlesztésére
· Manuális készségek, fantázia, kreativitás fejlesztésére

